Так, у свой час стаўку рабілі на выпуск пігментаў для будаўнічых матэрыялаў – цэглы і тратуарнай пліткі, на якія ў прадпрыемстваў ёсць вялікі попыт. Выпусцілі нават пробную партыю ў аб’ёме 30 кубаметраў. На выпрабаваннях у галіновым навукова-даследчым Інстытуце пасля абпалу ў электрапечы такой сыравіны змаглі атрымаць ідэальную па колеры прадукцыю. Аднак у вялікай на асноўнай вытворчасці яна выходзіла з тонавымі адценнямі і патрабавала дадатковай дапрацоўкі яшчэ і ў малой, што павялічвала затраты і рэзка зніжала рэнтабельнасць. Давялося адмовіцца ад такой задумкі.